**Алена Аляксееўна Шуляк** (укр.: Олена Олексіївна Шуляк; нар. 24 студзеня 1976, Кіеў) — украінскі прадпрымальнік, палітык. Народны дэпутат Украіны IX склікання. Старшыня партыі «Слуга народа» з 15 лістапада 2021 года. З 15 лістапада 2019 года — прадстаўнік Кабінета Міністраў у Вярхоўнай Радзе Украіны.

Біяграфія
---------

Скончыла з адзнакай Нацыянальны Транспартны Універсітэт (спецыяльнасць «Эканоміка і кіраванне ў будаўніцтве»), Міжнародны інстытут менеджменту (атрымала ступень МВА), КНУ імя Тараса Шаўчэнкі (спецыяльнасць «Псіхалогія»).

Мае сертыфікат аўдытара з 1999 года. З 2000 па 2006 год працавала дырэктарам дэпартамента аўдыту і аналізу фінансава-гаспадарчай дзейнасці ФПГ «Midland Group» ва Украіне. З 2005 па 2007 год была членам Назіральнага савета ЗАТ «Экспрэс-банк». З 2007 па 2014 год займала пасаду генеральнага дырэктара кампаніі «Midland Development Ukraine».

З 2014 па 2015 год узначальвала Назіральны савет Украінскай будаўнічай супольнасці. У кастрычніку 2017 года стала сузаснавальнікам ТАА «Кріейтор». З 1999 па 2000 год і з 2018 года-кіраўнік і ўладальніца аўдытарскай фірмы «Стандарт».

Віцэ-прэзідэнт па фінансах украінскага філіяла міжнароднай арганізацыі «Young Presidents’ Organization».

Член праўлення і кіраўнік сектара «будаўніцтва» у ГА «Офіс эфектыўнага рэгулявання» (BRDO), каардынатар ініцыятывы «Кадравы рэзерв».

Палітычная дзейнасць
--------------------

У 2014 годзе — кандыдат у дэпутаты Кіеўскага гарадскога савета ад партыі «Дэмакратычны альянс», № 5 у спісе{. У красавіку 2015 года яна была кандыдатам на пасаду кіраўніка Дзяржаўнай фіскальнай службы.

З’яўляецца членам праўлення грамадска-палітычнага руху «Людзі важныя».

Кандыдат у народныя дэпутаты ад партыі «Слуга народа» на парламенцкіх выбарах 2019 года, № 13 у спісе. На час выбараў: генеральны дырэктар ТАА «Мідланд Дэвелапмент Украіна», беспартыйная. Пражывае ў Кіеве.

Намеснік старшыні дэпутацкай фракцыі партыі «Слуга народа». Намеснік старшыні Камітэта Вярхоўнай Рады па пытаннях арганізацыі дзяржаўнай улады, мясцовага самакіравання, рэгіянальнага развіцця і горадабудаўніцтва.

15 лістапада 2021 года ўзначаліла партыю «Слуга народа».

Узнагароды
----------

* Ордэн княгіні Вольгі III ступені (2021) — *за значны асабісты ўклад у дзяржаўнае будаўніцтва, умацаванне абароназдольнасці, сацыяльна-эканамічнае, навукова-тэхнічнае, культурна-адукацыйнае развіццё ўкраінскай дзяржавы, шматгадовую добрасумленную працу, важныя працоўныя дасягненні, а таксама ў сувязі з 30-гадовай гадавінай незалежнасці Украіны*.

Асабістае жыццё
---------------

Замужам, выхоўвае дачку Дар’ю. Муж — Аляксандр Аляксандравіч Шуляк, заснавальнік і кіраўнік юрыдычнай фірмы «Энжыай Груп».

Зноскі
------

1. ↑  Досье: Шуляк Елена Алексеевна | КиївВлада
2. 1 2  Шуляк Олена Олексіївна (укр.). *Чесно[uk]*. Праверана 7 декабря 2019.
3. 1 2 3 4  Шуляк Елена Алексеевна **(нявызн.)**. *Слово и Дело[uk]*. Праверана 7 декабря 2019.
4. ↑  Минфин обнародовал список кандидатов на должность нового главы Фискальной службы **(нявызн.)**. *Сегодня*. Праверана 7 декабря 2019.
5. ↑  Партия "Слуга народа" обновила список кандидатов **(нявызн.)**. *РБК-Украина*. Праверана 7 декабря 2019.
6. ↑  Відомості про кандидата в народні депутати України **(нявызн.)**. *ЦИК Украины*. Праверана 7 декабря 2019.
7. ↑  Разумков назвал фамилии председателей фракций **(нявызн.)**. *Depo.ua*. Праверана 7 декабря 2019.
8. ↑  Рада утвердила руководство и состав комитетов (список членов) **(нявызн.)**. *КиевВласть*. Праверана 7 декабря 2019.
9. ↑  Партию "Слуга народа" возглавила нардепка Шуляк **(нявызн.)**. *pravda.com.ua*.
10. ↑  Указ Президента України від 23 серпня 2021 року № 406/2021 «Про відзначення державними нагородами України з нагоди Дня Незалежності України»
11. ↑  ​Шуляк Елена Алексеевна **(нявызн.)**. *Левый берег*. Праверана 8 декабря 2019.

Спасылкі
--------

* Алена Шуляк ў сацыяльнай сетцы «Facebook»
* Шуляк Олена Олексіївна **(нявызн.)**(недаступная спасылка). *Верховна Рада України*. Архівавана з першакрыніцы 1 березня 2022. Праверана 7 грудня 2019.

|  |  |
| --- | --- |
| ⚙️   У сацыяльных сетках | Facebook · Telegram |
| Тэматычныя сайты | Вярхоўная рада |
| Слоўнікі і энцыклапедыі | OpenSanctions |